# Festival Internacional de Cinema de Sant Sebastià 1970

La 18a edició del Festival Internacional de Cinema de Sant Sebastià va tenir lloc entre el 5 i el 14 de juliol de 1970. En aquesta edició continuava tenint la categoria A de la FIAPF, és a dir, festival competitiu no especialitzat.

## Desenvolupament

Fou inaugurat el dia 6 de juliol al Museu Sant Telmo en presencia del director del Festival, Miguel de Echarri, el governador civil de Guipúscoa i el director general de Cultura Popular i Espectacles Enrique Thomas de Carranza, i es va projectar fora de concurs They Shoot Horses, Don't They?. El dia 6 es van projectar O Cerco i Utazás a koponyám körül. El dia 7 es va projectar Cabezas cortadas de Glauber Rocha, que fou mal acollida per la crítica, i la soviètica Txaikovski. El dia 8 es van projectar la polonesa Abel, twoj brat i la britànica The Walking Stick, i el dia 9 la japonesa Goyōkin i Too Late the Hero de Robert Aldrich, mentre que a la secció informativa es projectava M*A*S*H de Robert Altman. Paral·lelament al festival es fa la secció retrospectiva de cinema negre i thriller amb 18 pel·lícules de Fritz Lang (6 pel·lícules), Alfred Hitchcock, Otto Preminger, Billy Wilder o Joseph Losey, i en la secció informativa també es van projectar Les coses de la vida de Claude Sautet i El restaurant de l'Alice d'Arthur Penn. El dia 10 es van projectar Certo, certissimo, anzi… probabile i El primer amor, debut en la direcció de l'actor Maximilian Schell. El dia 11 Ecce homo Homolka i Le Boucher, molt ben acollides per la crítica; el dia 12 La moglie più bella, que també gaudí de bones crítiques, i la representant espanyola Aoom de Gonzalo Suárez, que fou qualificada com a "broma pesada" per alguns crítics. El dia 13 es van projectar La balada de Cable Hogue fora de concurs i Ondata di calore, protagonitzada per Jean Seberg. El dia 14 es va projectar Sex Power i Figures in a Landscape (fora de concurs) i després el ministre d'informació i turisme Alfredo Sánchez Bella.

## Jurat oficial

* Fritz Lang
* Péter Bacsó
* Antonio Giorgini
* José López Rubio
* Antonio Mingote
* René Thevenet

## Selecció oficial

Les pel·lícules de la selecció oficial de 1970 foren:
* Abel, twoj brat de Janusz Nasfeter
* Aoom de Gonzalo Suárez
* Cabezas cortadas de Glauber Rocha
* Certo, certissimo, anzi… probabile de Marcello Fondato
* Ecce homo Homolka de Jaroslav Papoušek
* El primer amor de Maximilian Schell
* Figures in a Landscape de Joseph Losey
* Goyōkin de Hideo Gosha
* La moglie più bella de Damiano Damiani
* Le Boucher de Claude Chabrol
* O Cerco d'António da Cunha Telles
* Ondata di calore de Nelo Risi
* Sex Power d'Henri Chapier
* Txaikovski d'Igor Talankin
* La balada de Cable Hogue de Sam Peckinpah (fora de concurs)
* The Walking Stick d'Eric Till
* They Shoot Horses, Don't They? de Sydney Pollack (fora de concurs)
* Too Late the Hero de Robert Aldrich
* Utazás a koponyám körül de György Révész

## Palmarès

Els premis atorgats en aquesta edició foren:
* Conquilla d'Or a la millor pel·lícula: Ondata di calore, de Nelo Risi
* Conquilla d'Or (curtmetratge): Hvězda Betlémská, d'Hermína Týrlová
* Conquilla de plata (ex aequo):
** El primer amor de Maximilian Schell
** Sex Power de Henri Chapier
* Premi Sant Sebastià d'interpretació femenina: Stéphane Audran, per Le Boucher de Claude Chabrol
* Premi Sant Sebastià d'interpretació masculina (ex aequo):
** Innokenti Smoktunovski, per Txaikovski d'Igor Talankin
** Zoltán Latinovits per Utazás a koponyám körül de György Révész
* Menció especial del Jurat: Txaikovski d'Igor Talankin

## Referències

* ↑ Fue inaugurado por el director general de Cultura Popular y Espectáculos, ABC, 8 de juliol de 1970
* ↑ Se inaugura el Festival Internacional de Cine, La Vanguardia, 7 de juliol de 1970
* ↑ Buen comienzo del Festival Internacional de Cine, La Vanguardia, 8 de juliol de 1970
* ↑ Esperpento sociopolítico de Glauber Rocha, ABC, 9 de juliol de 1970
* ↑ Cine inglés, polaco, norteamericano y ruso, ABC, 10 de juliol de 1970
* ↑ Pocas novedades, muchos asistentes y alto nivel de las secciones informativa y retrospectiva, ABC, 11 de juliol de 1970
* ↑ Pocas estrella de relieve y un vago y decadente clima artístico, 12 de juliol de 1970
* ↑ San Sebastián: Se remonta el nivel artístico del festival de cine, La Vanguardia, 14 de juliol de 1970
* ↑ Un gran recital de Jean Seberg en un filme italiano, La Vanguardia, 15 de juliol de 1970
* ↑ "Ondata di calore", italiana, obtuvo la Concha de Oro, ABC, 15 de juliol de 1970
* ↑ Pel·lícules a la selecció de 1970 al web del Festival
* ↑ Premis del 1970 al web del Festival de Sant Sebastià

## Vegeu també

* 20è Festival Internacional de Cinema de Berlín
* 23è Festival Internacional de Cinema de Canes
* 31a Mostra Internacional de Cinema de Venècia

## Enllaços externs

* Festival de Sant Sebastià 1970
* Festival de Sant Sebastià 1970 a Filmaffinity